CELEX: 62010TN0353
Language: el
Date: 2010-08-31 00:00:00
Title: Υπόθεση T-353/10: Προσφυγή της 31ης Αυγούστου 2010 — ΛΗΤΩ ΜΑΙΕΥΤΙΚΟ ΓΥΝΑΙΚΟΛΟΓΙΚΟ ΚΑΙ ΧΕΙΡΟΥΡΓΙΚΟ ΚΕΝΤΡΟ κατά Επιτροπής

23.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 288/55
            
         
      Προσφυγή της 31ης Αυγούστου 2010 — ΛΗΤΩ ΜΑΙΕΥΤΙΚΟ ΓΥΝΑΙΚΟΛΟΓΙΚΟ ΚΑΙ ΧΕΙΡΟΥΡΓΙΚΟ ΚΕΝΤΡΟ κατά Επιτροπής
      (Υπόθεση T-353/10)
      ()
      (2010/C 288/102)
      Γλώσσα διαδικασίας: η ελληνική
      
         Διάδικοι
      
      
         Προσφεύγον: Λητώ Μαιευτικό Γυναικολογικό και Χειρουργικό Κέντρο Α.Ε. (Αθήνα, Ελλάδα) (εκπρόσωπος: Ε. Τζαννίνη, δικηγόρος)
      
         Καθής: Ευρωπαϊκή Επιτροπή
      
         Αιτήματα του προσφεύγοντος
      
      Το προσφεύγον ζητεί από το Γενικό Δικαστήριο:
      
                  —
               
               
                  να δεχτεί την παρούσα προσφυγή·
               
            
                  —
               
               
                  να ακυρώσει το προσβαλλόμενο χρεωστικό σημείωμα·
               
            
                  —
               
               
                  να λάβει υπόψη τους ισχυρισμούς του, αν κρίνει ότι είναι επιστρεπτέα τα ποσά, όπως τα αποδέχεται στο από 5 Νοεμβρίου 2009 υπόμνημά του·
               
            
                  —
               
               
                  να ακυρώσει την προσβαλλόμενη πράξη και κατά το μέρος εκείνο για το οποίο δεν έχει καταβληθεί η γ' δόση·
               
            
                  —
               
               
                  να συμψηφίσει τα τυχόν επιστρεπτέα ποσά με τα μηδέποτε καταβληθέντα ως γ' δόση, η οποία παραμένει εκκρεμής επί πενταετία·
               
            
                  —
               
               
                  να θεωρήσει την παρούσα προσφυγή ως γεγονός διακοπτικό της παραγραφής της αξιώσεως για την καταβολή της γ' δόσης·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Ισχυρισμοί και κύρια επιχειρήματα
      
      Με την υπό κρίση προσφυγή, το προσφεύγον ζητεί την ακύρωση της αποφάσεως της Επιτροπής, η οποία περιέχεται στο χρεωστικό σημείωμα αριθ. 3241007362 της 22ας Ιουλίου 2010 και έχει σχέση με τη συμμετοχή του προσφεύγοντος στο υπ’αριθμόν 507760 ερευνητικό πρόγραμμα DICOEMS και την εφαρμογή των αποτελεσμάτων τού υπ’αριθμόν 09-BA74-028 οικονομικού ελέγχου.
      Προς στήριξη των ισχυρισμών του το προσφεύγον προβάλλει τους εξής λόγους:
      
                  —
               
               
                  παράβαση της γενικής αρχής του δικαίου κατά την οποία μία δυσμενής πράξη οφείλει να φέρει την αιτιολογία στο σώμα της, προκειμένου να καθίσταται ο έλεγχος νομιμότητας της αιτιολογίας, καθόσον το προσβαλλόμενο χρεωστικό σημείωμα δεν φέρει καμία αιτιολογία·
               
            
                  —
               
               
                  πλάνη περί την εκτίμηση των πραγματικών περιστατικών, καθόσον η καθής δεν έλαβε υπόψη της τα αποδεικτικά μέσα και συγκεκριμένα τα timesheets που υπέβαλε το προσφεύγον συνημμένα με το υπόμνημά του της 5ης Νοεμβρίου 2009·
               
            
                  —
               
               
                  πλάνη περί το δίκαιο και σφάλμα αιτιολογίας, διότι η καθής δεν έλαβε υπόψη της τους πραγματικούς ισχυρισμούς του προσφεύγοντος και τους απέρριψε κατά καταχρηστικό τρόπο και άνευ αιτιολογίας·
               
            
                  —
               
               
                  παράβαση της αρχής της καλής πίστης και της δικαιολογημένης εμπιστοσύνης, διότι καταχρηστικά η καθής δεν κατέβαλε την τελευταία δόση του προγράμματος στο προσφεύγον και ακύρωσε όλο το ερευνητικό του έργο μετά την παρέλευση πενταετίας από το κλείσιμο του προγράμματος.